Kirjettä lukeva nainen

Kirjettä lukeva nainen eli Paitasillaan on suomalaisen taiteilijan Magnus Enckellin öljyvärityö kankaalle vuodelta 1912. Kooltaan maalaus on 65 cm × 50 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Paitasillaan-maalauksessa kiteytyvät Magnus Enckellin väriharmoniapyrkimykset. Hän oli muuttanut 1890-luvun askeettista ilmaisuaan vähitellen, ja värikkyys alkoi lisääntyä hänen töissään. Hän oli saanut 1900-luvun alussa vaikutteita Espanjan vanhemmasta taiteesta. Samalla hän oli mukana Suomen taidemaailmaan vaikuttaneessa värikentän mullistuksessa.Huusko, Timo: Ateneumin taidemuseon Ester ja Jalo Sihtolan lahjoituskokoelmateos, 2003, s. 45.

Maalaus syntyi Pariisissa, jossa sen mallina oli pariisitar Madame Tibault. Toinen suomalainen taiteilija Alanko oli maalannut samaa mallia, ja hän esitteli mallin Enckelille. Maalaus oli mukana Septem-ryhmän toisessa näyttelyssä 1913 nimellä Lukeva tyttö.Huusko, Timo. Ateneumin taidemuseon Ester ja Jalo Sihtolan lahjoituskokoelmateos, 2003, s. 45–46.

Lähteet

Aiheesta muualla
 Teos Suomen Kansallisgallerian sivuilla. 

Luokka:Magnus Enckellin maalaukset
Luokka:Ateneumin kokoelmat